হেলমেট ছিনতাই : সরেজমিন সায়েন্সল্যাব এলাকায় দেখা যায়, মোটরসাইকেলে করে কেউ সামনে পড়লেই তাদের হেলমেট কেড়ে নেয় ছাত্রলীগের নেতাকর্মীরা। বাটা সিগন্যাল মোড়েও এ ঘটনা ঘটে। বেলা সোয়া ২টায় বাটা সিগন্যাল মোড়ে ঢাকা কলেজের বেশ কিছু ছাত্রলীগ কর্মী এক মোটরসাইকেল আরোহীর হেলমেট কেড়ে নেয়। ওই আরোহী তা ফেরত চান। ইকবাল নামে ওই ব্যক্তি নিজেকে গুলশানের একটি কোম্পানির নিরাপত্তাকর্মী হিসেবে পরিচয় দিয়ে বলেন, অফিসের ডিউটি শেষে বাসার দিকে যাচ্ছিলাম। এরপর বাটা সিগন্যাল মোড়ে বাইক থামিয়ে একজন আমার হেলমেট কেড়ে নিয়ে যায়।